gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl en gl gl es gl gl gl fr gl gl en es zh en sv fr de de gl gl gl gl gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A deslocalización das multinacionais do telemárketing deixará na rúa 700 galegos
Sábado, 01 de outubro de 2022
CANDO GALIZA DEIXOU DE SER BARATA
Un cento de traballadoras da empresa de telemarketing Sykes maniféstanse na Coruña contra o desmantelamento do seu centro de traballo.
A meirande parte dos 700 traballadores afectados en Galiza son mulleres
A contratación para empresas do sector do telemárketing deixa de ser rendíbel en Galiza. Así o demostra a crise que están a atravesar diferentes empresas que operan dende A Coruña ou Vigo. Este luns, un cento de traballadoras da empresa Sykes manifestáronse no polígono de Agrela (A Coruña) para amosar, unha vez máis, o seu rexeitamento ao despedimento duns 300 compañeiros, a meirande parte mulleres, e para denunciar a deslocalización dos servizos que presta a empresa a países latinoamericanos. Unha situación similar viviuse tamén en Vigo, onde os empregados doutra compañía do sector, Bosch, están en folga. Segundo os sindicatos, esta situación afectaría a outros 200 traballadores.
Sykes, “un ERE encuberto”
No caso da empresa situada na Coruña, os sindicatos falan ás claras dun “ERE encuberto” que deixará na rúa a un total de 308 homes e mulleres (a metade do cadro de persoal). Este luns foi o segundo día de protestas logo de que a compañía de telemárketing anunciase os despedimentos masivos. Baixo o lema de “ningún despido en Sykes”, un cento de traballadoras rexeitaron a situación e pediron unha solución dialogada á empresa.
Sykes Enterprises comunicou o inicio de despedimentos masivos como resposta a unha suposta baixada na contratación dos servizos de atención telefónica que presta a Vodafone. A maiores, a multinacional anunciou o peche do servizo 1004 de Telefónica, que suporía o despedimento doutras 180 persoas. Para a CIG “queda patente que nos atopamos diante dun despedimento colectivo para facilitar a deslocalización do centro de traballo, discriminando, ademais, os afectados polo peche do servizo 1004 dos traballadores de Vodafone”.
CCOO e UXT racharon este luns negociacións coa empresa ao entender falta de vontade por parte dos dirixentes empresariais. Mentres, CIG e CXT xa anunciaron que non se sentarán a negociar mentres non se presente a documentación que acredite esa falta de traballo e que poña sobre a mesa un plan de viabilidade. O vindeiro xoves celebrarase o Comité de Empresa.
En Bosch, en folga
Mentres, os traballadores doutra empresa de telemárketing de Vigo, Bosch, puxéronse en folga este luns ante a intención da compañía de deslocalizar o servizo. Segundo denuncian os sindicatos, a situación derívase tamén da autorización que xa ten Vodafone para trasladar a súa actividade a Sudamérica para proporcionar a atención os seus clientes a través de operadores de Colombia, Perú ou Chile. A CIG acusa ao goberno español de “ser cómplice” dos despedimentos por facilitar este traslado e subliña que os salarios dos teleoperadores daqueles países oscilan entre os 151 e os 233 dólares.
Blog da sección sindical da CIG en Bosch (Vigo)
Homenaxe aos traballadores de Atento no Día da Clase Obreira
A CIG insiste en que Bosch non informou o Comité de Empresa dos despedimentos
Comezan os "despedimentos masivos" anunciados por Bosch en Vigo
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
As multinacionais trasladan o traballo até Sudamérica, onde cada teleoperador cobra entre 151 e 233 dólares
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto